
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ ЙОРДАНКА АНАНИЕВА ЗАМЕСТНИК-КМЕТ
„КУЛТУРА И ОБРАЗОВАНИЕ“ НА ОБЩИНА БУРГАС,

ОТНОСНО: Приходи от реализиране на концерт, с участието на световноизвестните Dan McCafferty - NAZARETH &THE ANIMALS.
УВАЖАЕМИ ОБЩИНСКИ СЪВЕТНИЦИ,

В Община Бургас постъпи предложение от продуцентска къща Alan Cottam Agency Ltd., England за включване на Бургас в европейско турне с участието на  Dan McCafferty - NAZARETH &THE ANIMALS, което не е предвидено в културната програма на Общинско предприятие „Летен театър, фестивали и концерти“. Привличането на световно известните имена би увеличило туристическия поток към гр. Бургас в края на активния летен сезон. 
Дан Маккафърти (Dan McCafferty) е от основателите и вокалист на британската хард рок група Назарет.

Участва във всички албуми на групата и издава два солови албума - „Dan McCafferty“  и „Into The Ring“.
Дан Маккаферти  заедно с групата си NAZARETH имат издадени 23 студийни албума, както и няколко от изпълнения на живо. Групата е създадена в Шотландия през 1968 година.
Енимълс (на английски: The Animals, в превод 'Животните') е английска блус рок група, основана през 1962 година в Нюкасъл ъпон Тайн. 
Концертът ще се осъществи на 19.08.2017 г. в Летен театър - Бургас, като по този начин музиканти от световен ранг ще концертират в  Бургас, като бургаската публика ще се докосне до техния неповторим талант.
За организиране на събитието са необходими средства в размер на 40 000 (четиридесет хиляди) лева, които ще бъдат покрити от приходите реализирани от организацията на събитието.
За провеждането на концерта ще се определи стойност на входна такса за посещение, съгласно Правилника за дейността на Общинско предприятие „Летен театър, фестивали и концерти“, която да съответства на качеството на събитието, като същевременно да е достъпна за максимално широка група от граждани и гости на Бургас със среден доход, като формирането им ще бъде съобразено с възможностите на представители на различни социални групи.

Ето защо, предлагам, на основание чл. 21, ал. 1, т. 7 и чл. 21, ал. 2 от Закона за местното самоуправление и местната администрация и във връзка с чл. 6, ал. 2 от Закона за местните данъци, Общински съвет - Бургас да приеме следното

РЕШЕНИЕ:
І. С реализираните приходи от продажбата на билети за концерта да се завиши бюджетът на ОП „Летен театър, фестивали и концерти“.
ЙОРДАНКА АНАНИЕВА
Зам.-кмет „Култура и образование“ 
на Община Бургас
Съгласувал:
Златина Георгиева

Директор на дирекция ПНО

Изготвили:
Димитър Маджаров

Директор ОП ЛТФК
Калина Тошева- Ганева

гл. юрисконсулт ПНО

